text: Fyrstahjálp til børn og pinkubørn
text: #000003
text: Áheitan: Hjálp neyðstøddum úr Ukraina
text: #000006
text: Vit eru í dag vitni til eina sera álvarsama humanitera kreppu í Ukraina og tørvurin á hjálp er stórur. Alsamt fleiri fólk flýggja undan ógvusligu samambrestunum í Ukraina. Meir enn 2 mió. borgarar eru rýmdir úr landinum, og ST væntar, at talið fer einans at økjast.Tað eru serliga kvinnur og børn, ið flýggja, og tey hava átrokandi tørv á vernd, mati og drekka, einum staði at sova og kropsligum og sálarligum stuðli.
text: #000007
text: Altjóða Reyði Krossur hevur í mong ár verið til staðar í Ukraina, har tey áhaldandi arbeiða fyri at hjálpa, har neyðin er størst, saman við sjálvbodnum úr Reyða Krossi. Í løtuni er tann mest átrokandi uppgávan at veita mat og reint drekkivatn, heilsutænastur og fyrstuhjálp, bæði í Ukraina og í grannalondunum, sum ery ávirkað av kreppuni.
text: #000008
text: Ynskir tú at stuðla hjálparátøkum hjá Reyða Krossi í sambandi við Ukrainakreppuna ert tú vælkomin at flyta eina upphædd eftir ynski á konto hjá Reyða Krossi og viðmerkja “Ukraina”. Peningurin verður nýttur bæði í Ukraina, ávirkaðu grannalondunum, og í arbeiðinum við ukrainskum flóttafólkum í Føroyum.
text: #000009
text: Nýtt tíðindabræv kemur út í kvøld 🤓Í tíðindabrævinum hesuferð kanst tú millum annað lesa um stuðulin, sum Reyði Krossur Føroya letur til neyðhjálp í Libya og Marokko, har ógvusligar náttúruvanlukkur hava gjørt um seg. Í býnum Derna í Libya, sum filmsbrotið vísir, hevði ógvusliga avfallið við sær, at vatnbyrging nærhendis býnum sprongdist og harvið skolaði stórar partar av býnum á sjógv. Í tíðindabrævinum kanst tú eisini lesa um, hvat samarittarnir hava gjørt í summar, um arbeiðið í Flóttamóttøkuhúsinum, og um hvussu langt tær 6 mió. krónurnar, sum føroyingar lótu til hjálpararbeiði í Ukraina í 2022 rukku. Vilt tú fáa tíðindabrøv beinleiðis á tín teldupost? Tekna teg á heimasíðuni redcross.fo/tidindabraev/ og fylg við í, hvat rørir seg í Reyða Krossi í Føroyum og kring heimin.
text: #000013